CELEX: 62006CA0039
Language: el
Date: 2008-06-19 00:00:00
Title: Υπόθεση C-39/06: Απόφαση του Δικαστηρίου (πρώτο τμήμα) της 19ης Ιουνίου 2008 — Επιτροπή των Ευρωπαϊκών Κοινοτήτων κατά Ομοσπονδιακής Δημοκρατίας της Γερμανίας (Παράβαση κράτους μέλους — Κρατικές ενισχύσεις — Επιδοτήσεις για επενδύσεις και απασχόληση — Υποχρέωση ανακτήσεως — Μη εκτέλεση — Αρχή της προστασίας της δικαιολογημένης εμπιστοσύνης)

15.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/3
            
         Απόφαση του Δικαστηρίου (πρώτο τμήμα) της 19ης Ιουνίου 2008 — Επιτροπή των Ευρωπαϊκών Κοινοτήτων κατά Ομοσπονδιακής Δημοκρατίας της Γερμανίας
   (Υπόθεση C-39/06) (1)
   
   (Παράβαση κράτους μέλους - Κρατικές ενισχύσεις - Επιδοτήσεις για επενδύσεις και απασχόληση - Υποχρέωση ανακτήσεως - Μη εκτέλεση - Αρχή της προστασίας της δικαιολογημένης εμπιστοσύνης)
   (2008/C 209/04)
   Γλώσσα διαδικασίας: η γερμανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: K. Gross και T. Scharf)
   
      Καθής: Ομοσπονδιακή Δημοκρατία της Γερμανίας (εκπρόσωποι: M. Lumma και C. Schulze-Bahr)
   Αντικείμενο
   Παράβαση κράτους μέλους — Παράβαση του άρθρου 249 ΕΚ και των άρθρων 1, 2 και 3 της αποφάσεως 2003/643/ΕΚ της Επιτροπής, της 13ης Μαΐου 2003, σχετικά με την κρατική ενίσχυση την οποία χορήγησε η Γερμανία υπέρ της Kahla Porzellan GmbH και της Kahla/Thüringen Porzellan GmbH [κοινοποιηθείσα υπό τον αριθμό C(2003)1520· ενίσχυση υπ' αριθμ. C-62/00, πρώην NN 142/99] (ΕΕ L 227, σ. 12) — Παράλειψη λήψεως, εντός της ταχθείσας προθεσμίας, των αναγκαίων μέτρων για την ανάκτηση των ενισχύσεων που κηρύχθηκαν ασυμβίβαστες με την κοινή αγορά
   Διατακτικό
   Το Δικαστήριο αποφασίζει:
   
               1)
            
            
               Η Ομοσπονδιακή Δημοκρατία της Γερμανίας, μη λαμβάνοντας όλα τα αναγκαία μέτρα για την ανάκτηση ορισμένων ενισχύσεων που κηρύχθηκαν ασυμβίαστες με την κοινή αγορά με το άρθρο 1, παράγραφος 2, στοιχεία δ' και ζ', της αποφάσεως της Επιτροπής της 30ής Οκτωβρίου 2002, όπως αυτή ενσωματώθηκε στην απόφαση 2003/643/ΕΚ, της 13ης Μαΐου 2003, σχετικά με την κρατική ενίσχυση την οποία χορήγησε η Γερμανία υπέρ της Kahla Porzellan GmbH και της Kahla/Thüringen Porzellan GmbH, παρέβη τις υποχρεώσεις που υπέχει από τα άρθρα 1 έως 3 της αποφάσεως αυτής.
            
         
               2)
            
            
               Καταδικάζει την Ομοσπονδιακή Δημοκρατία της Γερμανίας στα δικαστικά έξοδα.
            
         
      (1)  ΕΕ C 60 της 11.3.2006.